ระเบียบเกี่ยวกับการเงินระเบียบกระทรวงยุติธรรมว่าด้วยการรับและจ่ายเงินสํานักงานบังคับคดีและวางทรัพย์ภูมิภาคและสํานักงานบังคับคดีจังหวัด (ฉบับที่ 2) พ.ศ. 2544------------------------ โดยที่เป็นการสมควรจัดวางระเบียบเกี่ยวกับการรับและจ่ายเงินของสํานักงานบังคับคดี ในส่วนภูมิภาค เพื่อให้การปฏิบัติหน้าที่ราชการได้เป็นไปด้วยความสะดวก รวดเร็ว เรียบร้อย รัดกุม และมีประสิทธิภาพยิ่งขึ้น กระทรวงยุติธรรมจึงวางระเบียบไว้ดังต่อไปนี้ข้อ ๑ ระเบียบนี้เรียกว่า "ระเบียบกระทรวงยุติธรรมว่าด้วยการรับและจ่ายเงินของสํานักงาน บังคับคดีและวางทรัพย์ภูมิภาค และสํานักงานบังคับคดีจังหวัด (ฉบับที่ 2) พ.ศ. 2544ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกความในข้อ 4. แห่งระเบียบกระทรวงยุติธรรมว่าด้วยการรับและจ่ายเงิน ของสํานักงานบังคับคดีและวางทรัพย์ภูมิภาค และสํานักงานบังคับคดีจังหวัด พ.ศ. 2540 ทั้งหมดข้อ ๔ ให้ยกเลิกความในข้อ 5. แห่งระเบียบกระทรวงยุติธรรมว่าด้วยการรับและจ่ายเงิน ของสํานักงานบังคับคดีและวางทรัพย์ภูมิภาค และสํานักงานบังคับคดีจังหวัด พ.ศ. 2540 และให้ใช้ความต่อไปนี้แทน ข้อ 5. สํานวนบังคับคดีแพ่ง คดีล้มละลาย การชําระบัญชีตามคําสั่งศาลและการ วางทรัพย์ให้หัวหน้าสํานักงานบังคับคดีจังหวัด หรือเจ้าพนักงานบังคับคดี หรือเจ้าพนักงานพิทักษ์ ทรัพย์ผู้ที่ได้รับมอบหมายเป็นผู้รับและจ่ายเงินส่วนจํานวนเงินที่รับไว้นั้น ในวันหนึ่งๆ ให้นําฝากคลัง ตามระเบียบหรือฝากธนาคารตามที่กําหนด โดยกระทรวงการคลัง ซึ่งสํานักงานนั้นได้เปิดบัญชีไว้ ในกรณีที่ นําฝากคลังให้มีสมุดคู่สอบ (พาสบุ๊ค) ระหว่างสํานักงานนั้นกับคลังหนึ่งเล่ม โดยให้เจ้าหน้าที่ผู้มีหน้าที่ ดําเนินการในเรื่องนั้นเป็นผู้ทํา การรับเงิน ให้เจ้าหน้าที่ผู้มีหน้าที่ดําเนินการในเรื่องนั้นเป็นผู้ออกใบเสร็จรับเงิน และลงลายมือชื่อร่วมกับหัวหน้าสํานักงานบังคับคดีจังหวัดหรือเจ้าพนักงานบังคับคดี หรือเจ้าพนักงานพิทักษ์ทรัพย์ผู้ที่ได้รับมอบหมายแล้วแต่กรณี การจ่ายเงิน ให้เจ้าหน้าที่ผู้มีหน้าที่ดําเนินการในเรื่องนั้นรวบรวมหลักฐานการ จ่ายและสมุดสอบ (พาสบุ๊ค) รายงานหัวหน้าสํานักงานบังคับคดีจังหวัด เพื่อขออนุมัติเบิกเงินจากคลัง มาเท่าจํานวนที่จําเป็นจะต้องจ่าย การถอนเงินจากธนาคาร ให้หัวหน้าสํานักงานบังคับคดีจังหวัดเป็นผู้อนุมัติใน - ใบสั่งจ่ายและลงลายมือชื่อสั่งจ่ายในเช็คร่วมกับเจ้าหน้าที่ผู้มีหน้าที่ดําเนินการในเรื่องนั้น การเขียนเช็คสั่งจ่าย ให้เจ้าหน้าที่ผู้มีหน้าที่ดําเนินการในเรื่องนั้น มีหน้าที่เขียนเช็ค สั่งจ่ายให้แก่ผู้มีสิทธิ์รับเงินในวันที่มาขอรับเงิน และการจ่ายเงินให้แก่ผู้มารับเงินทุกรายการจะต้องมี การบันทึกรายการจ่ายเงินไว้ในบัญชีเงินสด หรือบัญชีเงินฝากธนาคาร แล้วแต่กรณี ในวันที่จ่ายเงินนั้น การออกใบเสร็จรับเงิน และการลงบัญชีการเงิน ในสํานวนบังคับคดีแพ่ง คดีล้มละลาย ชําระบัญชี และวางทรัพย์ ให้เจ้าหน้าที่ผู้มีหน้าที่ดําเนินการในเรื่องนั้นดําเนินการดังนี้ ก. แยกใบเสร็จรับเงิน และบัญชีการเงินเฉพาะสํานวนบังคับคดีแพ่ง คดีล้มละลายชําระบัญชีและวางทรัพย์ ออกเป็นคนละเล่มต่างหากจากกันและลงบัญชีของแต่ละเรื่องโดยงบยอดเงินคงเหลือติดต่อกัน ข. ใบเสร็จรับเงินให้จัดทําสําเนา 3 ฉบับ มอบต้นฉบับให้ผู้ชําระเงิน ส่วน สําเนา เก็บไว้ในสํานวนของสํานักงานบังคับคดีจังหวัดที่เกี่ยวข้องฉบับหนึ่ง ฉบับหนึ่งคงไว้เป็นต้นขั้ว ค. ให้หมายเหตุอักษรย่อไว้ในเล่มที่ และเลขที่ของใบเสร็จรับเงิน เพื่อสะดวกใน การลงบัญชีดังนี้ บังคับคดีแพ่ง ใช้อักษรย่อ "พ" บังคับคดีล้มละลาย ใช้อักษรย่อ "ล" ชําระบัญชี ใช้อักษรย่อ "ช" วางทรัพย์ ใช้อักษรย่อ "ว" ฟื้นฟูกิจการ ใช้อักษรย่อ "ฟ" เมื่อสิ้นเวลารับ-จ่ายเงินให้เจ้าหน้าที่ผู้มีหน้าที่ดําเนินการในเรื่องนั้นรวบรวมหลักฐาน การรับและจ่ายเงินรวมทั้งสมุดสอบ (พาสบุ๊ค) สมุดคู่ฝากบัญชีธนาคาร รายงานหัวหน้าสํานักงานบังคับคดี จังหวัดเพื่อทราบและตรวจสอบความถูกต้อง พร้อมทั้งลงลายมือชื่อกํากับยอดเงินคงเหลือไว้ด้วย"ข้อ ๕ ให้ยกเลิกความในข้อ 6. แห่งระเบียบกระทรวงยุติธรรมว่าด้วยการรับและจ่ายเงิน ของสํานักงานบังคับคดีและวางทรัพย์ภูมิภาคและสํานักงานบังคับคดีจังหวัด พ.ศ. 2540 ทั้งหมดข้อ ๖ ให้ยกเลิกความในข้อ 7. แห่งระเบียบกระทรวงยุติธรรมว่าด้วยการรับและจ่ายเงิน ของสํานักงานบังคับคดีและวางทรัพย์ภูมิภาคและสํานักงานบังคับคดีจังหวัด พ.ศ. 2540 ทั้งหมดข้อ ๗ ให้ยกเลิกความในข้อ 8. แห่งระเบียบกระทรวงยุติธรรมว่าด้วยการรับและจ่ายเงิน ของสํานักงานบังคับคดีและวางทรัพย์ภูมิภาคและสํานักงานบังคับคดีจังหวัด พ.ศ. 2540 และให้ใช้ ต่อไปนี้แทนข้อ ๘ ให้ผู้อํานวยการสํานักงานบังคับคดีและวางทรัพย์ภูมิภาคมีอํานาจควบคุม ตรวจสอบการรับเงิน ฝากเงิน ถอนเงิน และจ่ายเงิน ให้เป็นไปโดยถูกต้อง รวมทั้งให้มีอํานาจสั่งให้ทําคํา ชี้แจงได้ตามที่เห็นสมควร"ผู้มีอํานาจลงนาม - ประกาศ ณ วันที่ 11 มกราคม 2544 (ลงชื่อ) สุทัศน์ เงินหมื่น(นายสุทัศน์ เงินหมื่น)รัฐมนตรีว่าการกระทรวงยุติธรรม